انجلينا جولى

انجلينا جولى ( ؛ née فويت ، سابقا جولى بيت ) ممثله من امريكا.

 حياتها 
انجلينا جولى اتولدت فى 4 يونيه 1975، لعيله فنيه. ابوها الممثل المشهور چون ڤويت، واللى خاد الاوسكار، وامها الممثله مارشلين بيرتراند، واللى اتوفت سنه 2007، واخوها جيمس هيفن، وهوا كمان ممثل، وعمها جيب تايلور، وهوا مغنى كانترى.

 شغلها 
اشهر الافلام اللى مثلتها هيا: قراصنه سنة 1995، و جورج والاس سنة 1997، وجيا سنة 1998، واللى كسبت بيه جايزة الاوسكار لاحسن ممثله مساعده، ومثلت كمان بفيلم فتاة، قوطعت سنة 1999، ولارا كروفت: تومب رايدر سنة 2001، والسيد والسيدة سميث سنة 2005، ووانتد سنة 2008 وسولت سنة 2010، وملافسينت سنة 2014.

اتعرفت كمان بدفاعها على حق التعليم، وحقوق المراه، واللاجئين. اختارتها الامم المتحده كناطقه رسميه لشؤون اللاجئين.
 حياتها الخاصه 
انجلينا جولى ارتبطت برجاله كتير، واتجوزت واطلقت 3 مرات. اولها كان مع الممثل البريطانى جونى لى ميلر سنة 1996، واتطلقو سنة 2000. وبعدين اتجوزت الممثل بيلى بوب ثورنتون سنة 2000، واطلقوا سنة 2003. وبعدين ارتبطت بالممثل براد بيت سنة 2004، وفضلوا سوا 10 سنين لحد 2014، واتجوزوا، وبعدين انفصلوا سنة 2016، واطلقوا سنة 2019.
 اولادها 
انجلينا جولى عندها ست عيال؛ تلاته منهم خدتهم تبنى (واحد من كمبوديا، وواحده من اثيوبيا، وواحد من فييتنام)، وتلت عيال من براد بيت (بنتها "شيلوه" ولدتها سنة 2006، واتنين توام؛ ولد سمته "نوكس ليون"، وبنت سمتها "فيفيان مارلين"، وولدتهم سنة 2008)

 مصادر 

 لينكات برانيه 



تصنيف:ممثلات امريكان
تصنيف:ممثلات اغراء
تصنيف:ستات بايسكشوال
تصنيف:كتاب بايسكشوال
تصنيف:كتاب امريكان
تصنيف:ملحدين امريكان
تصنيف:امريكان سلوفاكيين
تصنيف:بوذيين امريكان
تصنيف:فايزين جوايز اوسكار
تصنيف:امريكان المان
تصنيف:امريكان فرنساويين
تصنيف:متعلمين فى بيڤيرلى هيلز هاى سكول
تصنيف:متعلمين فى معهد مسرح و فيلم لى ستراسبيرج
تصنيف:فايزات جولدن جلوب احسن ممثله مساعده – فيلم سينما